Orange Trees

Orange Trees (בעברית: עצי תפוז) הוא שיר של הזמרת-יוצרת הוולשית מרינה דיאמנדיס, מתוך אלבום האולפן הרביעי שלה, Love + Fear. השיר יצא להורדה דיגיטלית והזרמת מוזיקה כסינגל השלישי של האלבום ב-22 במרץ 2019, על ידי חברת אטלנטיק רקורדס. הוא נכתב על ידי דיאמנדיס, אוסקר יירס, אריק האסל וג'ייקוב ג'רלסטרום, והופק על ידי גרס. במהלך 2019 פורסמו מספר רמיקסים לשיר, בהם אחד שהופק על ידי הדי ג'יי הגרמני קלפטון. הגרסה האקוסטית של השיר נכללה במיני-אלבום השישי של מרינה, Love + Fear (Acoustic). מבחינה מוזיקלית, תואר "Orange Trees" כשיר אלקטרופופ ואינדי פופ, עם קצב טרופי ומילים העוסקות ברומנטיקה ובקיץ. מרינה כתבה את השיר על עיר האי לפקדה שביוון, שבו התגוררה משפחתה בעבר.

השיר זכה לביקורות מעורבות בדרך כלל ממבקרי מוזיקה. היו שראו בשיר בולט, או השוו אותו לסינגל קודם של מרינה, "Handmade Heaven", שגם כן עוסק בטבע. מספר מבקרים טענו כי הוא פחות טוב מרצועות אחרות באלבום. לשיר הופקו שני וידאו קליפים נלווים. הקליפ הראשון בוים על ידי סופי מולר, וצולם בווילה פרטית בפוארטו ואיארטה. באפריל 2019, יצא לאור קליפ ורטיקלי לשיר, ובו מרינה שרה כשהיא עונדת כיסוי ראש פרחוני. באותו החודש, ביצעה מרינה את השיר בתוכנית הלייט נייט של סת' מאיירס. הסינגל אף נכלל ברשימת השירים של סיבוב ההופעות הרביעי שלה, Love + Fear Tour.

 רקע ופרסום 
ב-2018, במטרה להתחיל רשמית פרק חדש בקריירה שלה, הודיעה מרינה בטוויטר שהיא מסירה את "and the diamonds" משם הבמה שלה, ומעתה תוציא מוזיקה תחת השם הפרטי בלבד, מרינה (מסוגנן באותיות גדולות; MARINA). היא הסבירה, "לקח לי הרבה יותר משנה להבין שהרבה מהזהות שלי קשורה במי שהייתי כאמנית,... ולא נשאר הרבה ממי שהייתי". לאחר ההכרזה, הוציאה מרינה את הסינגל הראשון שלה תחת השם החדש, "Baby", עם הלהקה הבריטית קלין בנדיט. ב-14 בפברואר 2019, הכריזה דיאמנדיס על אלבומה הרביעי, Love + Fear, אלבומה הראשון תחת השם "מרינה". רשימת הרצועות נחשפה באותו יום, ו-"Orange Trees" נכלל בה כרצועה השלישית האלבום.

Love + Fear הוא אלבום כפול, המורכב משני קטעים, כאשר כל אחד מהם בוחן את התיאוריה של הפסיכולוגית אליזבת קובלר-רוס, לפיה בני אדם מסוגלים לחוות רק את שני הרגשות הללו. השיר מופיע בחלק ה-"Love" של האלבום, המוקדש לשירים עם מילים העוסקות במחשבות ורגשות חיוביים. השיר נכתב על ידי מרינה, אוסקר יירס, אריק האסל וג'ייקוב ג'רלסטרום, והופק על ידי יירס. מרינה הקליטה את השיר באולפני וולף קאזנס שבסטוקהולם.

ב-22 במרץ 2019 יצא "Orange Trees" להורדה דיגיטלית והזרמת מוזיקה בארצות הברית, על ידי אטלנטיק רקורדס. באותו היום, צורף השיר לסינגלים הקודמים מהאלבום, "Handmade Heaven" ו-"Superstar", למיני-אלבום בן שלוש רצועות בספוטיפיי. ב-1 באפריל 2019, יצא השיר כסינגל ברוסיה, ואף נשלח לרדיו הלהיטים העכשוויים. גרסת ה-CD השיווקית של השיר, המיועדת להשמעה ברדיו, הופצה באזור בנלוקס שבאירופה, על ידי אטלנטיק רקורדס ו-וורנר מיוזיק גרופ. נכון לאפריל 2022, צבר השיר למעלה מ-25 מיליון השמעות בסך הכל.

 הופעות חיות 

בשנת 2019 הופיעה מרינה בלייט נייט עם סת' מאיירס של רשת NBC כאמנית האורחת, וביצעה את "Orange Trees", כאשר זו הופעתה הראשונה בתוכנית מאז 2015. לייק שץ מ-Consequence of Sound כתב ביקורת חיובית על ההופעה, "על אף שהבמה עצמה הייתה ללא כל צמחייה או אור יום טבעי, האמנית הלונדונית נשאה שפע של חום והתעלות רוחנית בשפת הגוף שלה".

השיר נכלל בסט-ליסט לסיבוב ההופעות Love + Fear Tour בשנת 2019. הוא בוצע בין הסינגל "Froot" מ-2015 לבין הרצועה "Teen Idle" מ-2012. רומן גוכמן מ-Riff, שסקר את הופעתה של מרינה בסן פרנסיסקו, תיאר את ההופעה החיה של השיר כנקודת השיא של המופע. הוא החמיא ליכולתה "לכופף את גוון קולה לכדי ויברטו", שהזכיר לו את השירים הישנים בדיסקוגרפיה שלה.

 רשימת רצועות 

 הורדה דיגיטלית/סטרימינג
 "Orange Trees" – 3:08
 הורדה דיגיטלית – רמיקס של בירסוןReferences regarding the release of "Orange Trees (Bearson Remix)" by Marina on Apple Music:





 "Orange Trees" (Bearson remix) – 3:02
 הורדה דיגיטלית – רמיקס של קלפטוןReferences regarding the release of "Orange Trees (Claptone Remix)" by Marina on Apple Music:





 "Orange Trees" (Claptone remix) – 2:48
 הורדה דיגיטלית – רמיקס של דני דאבReferences regarding the release of "Orange Trees (Danny Dove Remix)" by Marina on Apple Music:





 "Orange Trees" (Danny Dove remix) – 3:04
 הורדה דיגיטלית – רמיקס אול-סטארס רגאיי של מייקל גולדוואזר ואיזי סטארReferences regarding the release of "Orange Trees (Michael Goldwasser & Easy Star All-Stars Reggae Remix)" by Marina on Apple Music:





 "Orange Trees" (Michael Goldwasser & Easy Star All-Stars Reggae remix) – 3:01

 סינגל CD שיווקי
 "Orange Trees" – 3:08
 "Orange Trees" (Bearson remix) – 3:02
 "Orange Trees" (Claptone remix) – 2:47
 "Orange Trees" (Danny Dove remix) – 3:04
 "Orange Trees" (Michael Goldwasser & Easy Star All-Stars Reggae remix) – 3:01
 סטרימינג – מהדורת מיני-אלבום של ספוטיפיי
 "Orange Trees" – 3:08
 "Superstar" – 3:54
 "Handmade Heaven" – 3:30

 היסטוריית יציאות לאור 
 אזור תוריך פורמט (ים) גרסה חברת תקליטים מקור ארצות הברית 22 במרץ 2019 הורדה דיגיטלית • הזרמת מוזיקה מקורי אטלנטיק סטרימינג (מהדורת מיני-אלבום של ספוטיפיי) בנלוקס סינגל CD שיווקי אטלנטיק • וורנר מיוזיק גרופ רוסיה 1 באפריל 2019 רדיו להיטים עכשוויים אטלנטיק עולם 19 באפריל 2019 הורדה דיגיטלית • הזרמת מוזיקה רמיקס של דני דאב 31 במאי 2019 רמיקס של בירסון 7 ביוני 2019 רמיקס של קלפטון 14 ביוני 2019 רמיקס אול-סטארס רגאיי של מייקל גולדוואזר ואיזי סטאר

 הערות שוליים 

קטגוריה:שירי מרינה דיאמנדיס
קטגוריה:שירים באנגלית
קטגוריה:שירים שנכתבו על ידי מרינה דיאמנדיס
קטגוריה:וידאו קליפים שבוימו על ידי סופי מולר
קטגוריה:שירים על יוון
קטגוריה:שירים על עצים
קטגוריה:שירים על ערים
קטגוריה:סינגלים בהוצאת אטלנטיק רקורדס